C 408/32
MT
Il-Ġurnal Uffiċjali tal-Unjoni Ewropea
24.10.2022
4.
Il-kunċett ta’ “ċirkustanzi mhux prevedibbli”, fis-sens tad-Direttiva 2014/24, jinkludi biss ċirkustanzi li jkunu seħħew wara l-konklużjoni tal-kuntratt (kif tipprovdi l-liġi nazzjonali, b’mod partikolari l-punt 27 tal-Artikolu 2 tad-dispożizzjonijiet komplementari taż-Zakon za obshtestvenite porachki (il-Liġi dwar il-Kuntratti Pubbliċi)), li ma jkunux setgħu jiġu previsti minkejja d-diliġenza meħtieġa, li ma humiex dovuti għal atti jew għal ommissjonijiet tal-partijiet iżda jagħmlu l-eżekuzzjoni impossibbli fil-kuntest tal-kundizzjonijiet miftiehma?
Jekk inkella d-Direttiva ma teżiġix li dawn iċ-ċirkustanzi jkunu seħħew wara l-konklużjoni tal-kuntratt? 5.
Kundizzjonijiet meteoroloġiċi abitwali li ma jikkostitwixxux “ċirkustanzi mhux prevedibbli” fis-sens tal-premessa [109] tad-Direttiva 2014/24 u l-projbizzjoni leġiżlattiva, ippubblikata qabel l-għoti tal-kuntratt pubbliku, li tipprojbixxi l-kostruzzjoni matul ċertu perijodu, jikkostitwixxu ġustifikazzjoni oġġettiva tal-eżekuzzjoni tal-kuntratt wara t-termini kuntrattwali?
F’dan il-kuntest, l-offerent huwa meħtieġ, fil-kalkolu tat-terminu li jipproponi, jinkludi (b’diliġenza u in bona fide) fil-proposta tiegħu r-riskji abitwali rilevanti għall-eżekuzzjoni tal-kuntratt fit-termini? 6.
Dispożizzjonijiet nazzjonali jew ġurisprudenza nazzjonali dwar l-interpretazzjoni u l-applikazzjoni ta’ dawn id-dispożizzjonijiet, li minnhom jirriżulta li modifika illegali ta’ kuntratt pubbliku tista’ titwettaq f’sitwazzjoni bħal dik inkwistjoni fil-kawża prinċipali f’sitwazzjoni fejn it-terminu ta’ eżekuzzjoni tal-kuntratt taħt ċerti limiti huwa waħda mill-kundizzjonijiet għall-parteċipazzjoni fil-proċedura ta’ għoti tal-kuntratt (u n-nuqqas ta’ osservanza ta’ dawn it-termini jimplika l-esklużjoni tal-offerent); fejn l-eżekuzzjoni tal-kuntratt taqbeż dan it-terminu minħabba kundizzjonijiet meteoroloġiċi abitwali u minħabba projbizzjoni leġiżlattiva, li kienet diġà magħrufa qabel l-għoti tal-kuntratt, li jitwettqu x-xogħlijiet li huma s-suġġett tal-kuntratt matul il-perijodu tal-eżekuzzjoni tal-kuntratt, sa fejn dawn il-motivi għan-nuqqas ta’ osservanza tat-termini ma humiex ċirkustanzi mhux prevedibbli; fejn l-eżekuzzjoni tal-kuntratt ġie aċċettat mingħajr ebda riżerva dwar it-terminu; fejn ebda penalità kuntrattwali ma ntalbet minħabba d-dewmien; u fejn, għaldaqstant, kundizzjoni sostanzjali tad-dokumenti kuntrattwali, li hija determinanti mill-aspett tal-kompetizzjoni, ġiet modifikata u b’hekk inħolqot distorsjoni fil-bilanċ kompetittiv favur il-kontraenti, huma kompatibbli mal-Artikolu 72(1)(e), moqri flimkien mal-Artikolu 72(4)(a) u (b) tad-Direttiva 2014/24?
(1)
ĠU 2014, L 94, p. 65, rettifika fil-ĠU 2015, L 275, p. 68.
Talba għal deċiżjoni preliminari mressqa mit-Tribunal Supremo (Spanja) fis-6 ta’ Lulju 2022 – Caixabank SA et vs ADICAE et (Kawża C-450/22) (2022/C 408/42) Lingwa tal-kawża: l-Ispanjol Qorti tar-rinviju Tribunal Supremo.
Partijiet fil-kawża prinċipali Rikorrenti: Caixabank SA, Caixa Ontinyent SA, Banco Santander SA, sostitut tal-aventi kawża Banco Popular Español SA u Banco Pastor SA, Targobank, SA, Credifimo SAU, Caja Rural de Teruel SCC, Caja Rural de Navarra SCC, Cajasiete Caja Rural SCC, Liberbank SA, Banco Castilla La Mancha SA, Bankia SA, sostituta tal-aventi kawża Banco Mare Nostrum SA, Unicaja Banco, SA, Caja Rural de Asturias SA, Caja de Arquitectos SCC (Arquia Bank SA), Nueva Caja Rural de Aragón SC, Caja Rural de Granada SCC SA, Caja Rural del Sur SCC, Caja Rural de Jaén, Barcelona y Madrid SCC, Caja Rural de Albacete, Ciudad Real y Cuenca SCC (Globalcaja), Caja Laboral Popular SCC (Kutxa), Caja Rural Central SCC, Caja Rural de Extremadura SCC, Caja rural de Zamora SCC, Banco Sabadell SA, Banca March SA, Ibercaja, Banca Pueyo SA Konvenuti: ADICAE, M.A.G.G., M.R.E.M., A.B.C., Óptica Claravisión SL, A.T.M., F.A.C., A.P.O., P.S.C., J.V.M.B., eredi ta’ C.M.R.